Tilpasning på dagtilbudsområdet 
Sagsfremstilling 
17.    Tilpasning på dagtilbudsområdet  
                                                                                                                        Åbent 
Sagsnr.: 326-2015-8421        J.nr.: 28.03.04            Marlene Søndergaard.: 326-2015-53282 
  
[adresse] 
Børn- og Familieudvalget havde på møderne i december 2015 og januar 2015 en drøftelse af det faldende børnetal i 
forlængelse af dagsordenspunktet omkring antal indskrevne børn i dagtilbud. Med udgangspunkt i disse drøftelser er 
der udarbejdet et notat, der giver et oplæg til, hvorledes dagtilbudsområdet kan tilpasses gennem mindre 
justeringer, så det kan imødekomme de udfordringer, der opstår som følge af det faldende børnetal. 
  
Det overordnede formål med notatet er at præsentere muligheder, der kan understøtte en sikker drift, og at 
ressourcer anvendes på den mest hensigtsmæssige måde for herigennem at sikre, at tilbuddene er af høj kvalitet og 
understøtter børnenes læring og trivsel. 
  
Notatet vil præsentere mulige tilpasninger, der søger at imødekomme den demografiske udvikling og samtidig 
værne om de lokale nære løsninger og den mangfoldighed, der vægter højt i Kalundborg Kommune. 
  
Notatet beskriver områderne hver for sig, og giver et billede af de tilbud, der er i området, udviklingen i antallet af 
indskrevne børn og afslutningsvist et oplæg til mulige tilpasninger, 
så der er en balance mellem kvalitet, nærhed i tilbuddene og driftsikkerhed.  
  
I områdeinstitutionen Børnehusene ved [adresse] Kalundborg vest, foreslås at der kigges på [adresse], idet 
der pr. 1. august 2015 kun forventes at være 2 børn indmeldt i børnehaven, og ingen børn er på venteliste. Der er 
forelagt to scenarier.  
  
Scenarie 1:  
[adresse] ændres til en integreret institution ved oprettelse af en vuggestuegruppe. Forventet antal 
indmeldte børn pr. 1. august 2015: 2 børnehavebørn og 4 vuggestuebørn.  
  
Scenarie 2:  
På baggrund af det faldende børnetal, nedlægges [adresse], og de indmeldte børn  
tilbydes pladser i [adresse] eller Børnehuset Regnbuen.  
  
I områdeinstitutionen [adresse], er ligeledes et væsentligt faldende børnetal, og der foreslås også her to scenarier: 
  
Scenarie 1:  
Driftsaftalen med den selvejende institution Mælkebøtten opsiges. Der er ved effektuering 9 måneders opsigelse. 
Mælkebøtten er den institution med færrest børnehavebørn og med den  
korteste venteliste. Ventelisten rækker pt. ikke ud over 2015. Dette scenarie giver [adresse] mulighed for at 
benytte Mælkebøttens lokaler.  
De indmeldte vuggestuebørn i Mælkebøtten kan overflyttes til Rørby Børnehave, som i denne forbindelse får oprettet 
en vuggestuegruppe med 6 vuggestuebørn.  
  
Scenarie 2:  
Der sker sammenlægning af Rørby Børnehave og Børnegården i institutionen Rørby Børnehave, beliggende på 
[adresse] i [adresse]. Herefter kan [adresse], [adresse], Kærby sættes til salg.  
  
I [adresse] foreslås en nedlæggelse af 5-linge ordningen pr. 1. januar 2016. 
  
I området [adresse], er der to forslag til ændringer.  
  
Scenarie for Svebølleområdet:  
Børnehuset Troldehøj ændres til "ren" vuggestue, og fastsættes med en normering på 24 vuggestuepladser (48 
enheder). Børnehavebørnene overflyttes til Viskinge Børnehus.  
Viskinge Børnehus nedlægger de nuværende 9 småbørnspladser og udvides til i alt 92 
Børnehavepladser. Dette kan lade sig gøre, da de fysisk har kvadratmeterne til det. Viskinge Børnehus er i flere 
etager og egner sig ikke umiddelbart til småbørn. 
  
Scenarie for Snertingeområdet:  
[adresse] ændres til en integreret institution med 10 vuggestuepladser og  
51 børnehavebørn. Samtidig nedlægges de 11 småbørnspladser i [adresse], og denne udvides til 
66 børnehavepladser.  
Forslagene sendes i høring i forældrebestyrelser og MED-udvalg samt hos de relevante parter. 
  
BEHANDLING  
Direktionen, Børn- og Familieudvalget, Økonomiudvalget og Kommunalbestyrelsen.  
  
INDSTILLING  
Børne- og Kulturdirektøren indstiller, at notatet sendes i høring hos de relevante parter.  
  
ØKONOMISKE KONSEKVENSER  
Generelt forudsættes, at det samlede antal børn, som vi har tilbud til er uændret. Derfor bliver der kun mindre 
forskydninger i forældrebetaling, fripladser og søskendetilbud. 
  
Børnehusene ved [adresse] vest: 
Hvis [adresse] udvides med vuggestuepladser, anslås etableringsomkostninger til ca. 300.000 kr.   
  
Ved en nedlæggelse af [adresse], vil der være en besparelse på de nuværende driftsomkostninger på 1,6 
mio. kr., som kan bruges til at effektuere tiltagene i de andre dagtilbudsområder. Der vil dog via denne model være 
en udgift til de børn, der er tilknyttet [adresse], som skal have et tilbud et andet sted. 
  
[adresse]:  
Ved nedlæggelse af Børnehaven Mælkebøtten er der en anslået udgift til oprettelse af en vuggestuegruppe i [adresse] 
Børnehave på 300.000 kr.  
  
Hvis Børnegården bliver sammenlagt med Rørby Børnehave, vil man kunne sælge ejendommen på [adresse] 
Den offentlige ejendomsvurdering er 1.550.000 kr.  
  
Både ved nedlæggelse af Mælkebøtten og sammenlægningen af [adresse] og Rørby Børnehave kan der ifølge 
ressourcetildelingsmodellen være en mindre driftsbesparelse, som anslås til at være ca. 125.600 kr. 
  
[adresse]: 
I forhold til 5-lingeordningen på [adresse] tildeles et budget efter 25 børn. Det faktiske antal børn, der 
bliver passet, er 16. Hvis dette antal lægges ind i dagtilbuddenes ressourcetildelingsmodel, vil det give en netto 
besparelse 60.000 kr. Over et år forventes det at være udgiftsneutralt. 
  
[adresse]:   
Ved en ændring af strukturen i [adresse] og Viskinge Børnehus i [adresse], vil 
etableringsomkostningerne ved oprettelse af vuggestuepladser i [adresse] beløbe sig til ca. 300.000 kr.  
En udbygning af Vesterbjerggård Børnehave i Snertingeområdet anslås til 800.000 kr.  
  
Når processen er gennemført, vurderes det, om der kan indhentes en potentiel økonomisk gevinst herunder hvilke 
ressourcer, der kan tilfalde kommunekassen.  
  
Direktionens møde den 3. marts 2015: 
Direktionen vedtog at anbefale børne- og kulturdirektørens indstilling. 
Børn- og Familieudvalgets møde den 4. marts 2015: 
Udvalget vedtog at anbefale børne- og kulturdirektørens indstilling med den bemærkning, at scenarie 1 vedrørende 
[adresse] i beskrivelsen af Børnehusene ved Fjorden ikke sendes i høring. Derudover bemærker udvalget, 
at det er den økonomiske model omkring Femlingeordningen og ikke selve organiseringen, der er en del af 
høringen. Endelig ønsker udvalget et yderligere scenarie i forhold til nedlæggelse af småbørnspladser i 
Børnehusene i [adresse] som en del af høringsmaterialet. 
Økonomiudvalgets møde den 18. marts 2015: 
Udvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 25. marts 2015: 
Kommunalbestyrelsen vedtog at godkende Økonomiudvalgets indstilling. 
Befolkningsprognose 2014-2030 
326-2015-53732 
Notat-Tilpasninger på dagtilbudsområdet 26.2 
326-2015-65397 
